Įsakymas netenka galios 2022-05-20:

Vilniaus rajono savivaldybės administracija, Įsakymas

Nr. A27(1)-1415, 2022-05-18, paskelbta TAR 2022-05-19, i. k. 2022-10533

Dėl Vilniaus rajono savivaldybės administracijos direktoriaus įsakymų pripažinimo netekusiais galios

Suvestinė redakcija nuo 2022-02-22 iki 2022-05-19

Įsakymas paskelbtas: TAR 2021-08-30, i. k. 2021-18214

VILNIAUS RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL TESTAVIMO COVID-19 LIGAI (KORONAVIRUSO INFEKCIJAI) ĮTARTI AR DIAGNOZUOTI ORGANIZAVIMO VILNIAUS RAJONO SAVIVALDYBĖS TERITORIJOJE VEIKIANČIOSE UGDYMO ĮSTAIGOSE

2021 m. rugpjūčio 27 d. Nr. A27(1)-2116

Vilnius

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. vasario 26 d. nutarimo Nr. 152 „Dėl valstybės lygio ekstremaliosios situacijos paskelbimo“ 3.2.1.1. papunkčiu, Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimu Nr. V-1927 „Dėl pavedimo organizuoti, koordinuoti ir vykdyti testavimą ugdymo įstaigose“ (toliau – Sprendimas), Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. gruodžio 3 d. sprendimu Nr. V-2743 „Dėl greitųjų SARS-CoV-2 antigeno testų, kuriems naudojami seilių ėminiai, naudojimo ugdymo įstaigose“:

Preambulės pakeitimai:

Nr. A27(1)-455, 2022-02-21, paskelbta TAR 2022-02-21, i. k. 2022-03084

1. N u r o d a u:

1.1. Vilniaus rajono savivaldybės (toliau – Savivaldybė) teritorijoje veikiančiose ugdymo įstaigose, vykdančiose ikimokyklinio, priešmokyklinio, pradinio, pagrindinio, vidurinio ugdymo programas bei pirminį profesinį mokymą (toliau – ugdymo įstaigos), kurios sutinka dalyvauti testavime COVID-19 ligai (koronaviruso infekcijai) įtarti ar diagnozuoti (toliau – testavimas), testavimą vykdyti:

1.1.1. ikimokyklinio ir priešmokyklinio ugdymo grupėse atliekant aplinkos paviršių ėminių tyrimą SARS-CoV-2 (2019-nCoV) RNR nustatyti tikralaikės PGR metodu (toliau – paviršių PGR tyrimas);

1.1.2. vaikams, ugdomiems pagal ikimokyklinio ir priešmokyklinio ugdymo programas bei mokiniams, besimokantiems pagal pradinio, pagrindinio, vidurinio ugdymo bei pirminio profesinio mokymo programas (toliau ‒ mokiniai) taikant savikontrolę greitaisiais SARS-CoV-2 antigeno testais (toliau – savikontrolės tyrimas.

Papunkčio pakeitimai:

Nr. A27(1)-455, 2022-02-21, paskelbta TAR 2022-02-21, i. k. 2022-03084

1.2. užtikrinti, kad savikontrolės tyrime dalyvautų tik tie mokiniai, kurie patys (būdami vyresni nei 16 metų amžiaus) ar jų atstovai pagal įstatymą pasirašytinai sutiko dalyvauti ugdymo įstaigos vykdomame testavime.

1.3. testavimą 1.1.1. – 1.1.2. papunkčiuose nurodytais metodais vykdyti Sprendime nustatytu dažnumu ir atvejais, bei, priklausomai nuo tyrimo metodo, užtikrinant Sprendime apibrėžtus reikalavimus.

Papunkčio pakeitimai:

Nr. A27(1)-455, 2022-02-21, paskelbta TAR 2022-02-21, i. k. 2022-03084

Punkto pakeitimai:

Nr. A27(1)-312, 2022-02-03, paskelbta TAR 2022-02-04, i. k. 2022-02096

2. R e k o m e n d u o j u ugdymo įstaigose ugdomiems mokiniams bei darbuotojams, išskyrus kuriems mažiau nei prieš 90 dienų COVID-19 liga (koronaviruso infekcija) diagnozuota atlikus PGR ar antigeno testą, dalyvauti savikontrolės tyrime Sprendime apibrėžtais atvejais ir dažnumu.

Punkto pakeitimai:

Nr. A27(1)-312, 2022-02-03, paskelbta TAR 2022-02-04, i. k. 2022-02096

3. P a v e d u:

3.1. VšĮ Vilniaus rajono centrinės poliklinikos ir VšĮ Vilniaus rajono Nemenčinės poliklinikos vadovams paskirti už visuomenės sveikatos specialistų ir (ar) ugdymo įstaigų atstovų (pagal aptarnaujamą teritoriją) instruktavimą ir (ar) konsultavimą dėl antigenų testų atlikimo atsakingus asmens sveikatos priežiūros specialistus;

Papunkčio pakeitimai:

Nr. A27(1)-312, 2022-02-03, paskelbta TAR 2022-02-04, i. k. 2022-02096

3.2. Švietimo skyriaus vyriausiajai specialistei Boženai Tyčino koordinuoti testavimo Savivaldybės teritorijoje veikiančiose ugdymo įstaigose procesą, bendradarbiauti su Nacionaline visuomenės sveikatos priežiūros laboratorija;

3.3. Savivaldybės teritorijoje veikiančių ugdymo įstaigų, kurios sutiko dalyvauti testavime, vadovams:

3.3.1. apie priimta sprendimą vykdyti testavimą raštu informuoti Savivaldybės administracijos direktorių (nurodant pasirinktą testavimo būdą, grupių/klasių skaičių bei sutikimą testuotis išreiškusių mokinių skaičių (procentą);

3.3.2. koordinuoti testavimo ugdymo įstaigoje procesą, užtikrinant testavimo vykdymo etapų bei pagal kompetenciją veiksmų, nurodytų Sprendime įgyvendinimą.

3.4. Švietimo skyriui šį įsakymą išsiųsti Savivaldybės teritorijoje veikiančioms ugdymo įstaigoms, vykdančioms ikimokyklinio, priešmokyklinio, pradinio, pagrindinio, vidurinio ugdymo programas bei pirminį profesinį mokymą, VšĮ Vilniaus rajono centrinei poliklinikai, VšĮ Vilniaus rajono Nemenčinės poliklinikai ir Vilniaus miesto savivaldybės visuomenės sveikatos biurui;

3.5. Ūkio skyriui šį įsakymą paskelbti Teisės aktų registre, Viešųjų ir tarptautinių ryšių skyriui – Savivaldybės interneto svetainėje.

Administracijos direktorė	Liucina Kotlovska

Pakeitimai:

1.

Vilniaus rajono savivaldybės administracija, Įsakymas

Nr. A27(1)-312, 2022-02-03, paskelbta TAR 2022-02-04, i. k. 2022-02096

Dėl Vilniaus rajono savivaldybės administracijos direktoriaus 2021 m. rugpjūčio 27 d. įsakymo Nr. A27(1)-2116 „Dėl testavimo COVID-19 ligai (koronaviruso infekcijai) įtarti ar diagnozuoti organizavimo Vilniaus rajono savivaldybės teritorijoje veikiančiose ugdymo įstaigose“ pakeitimo

2.

Vilniaus rajono savivaldybės administracija, Įsakymas

Nr. A27(1)-455, 2022-02-21, paskelbta TAR 2022-02-21, i. k. 2022-03084

Dėl Vilniaus rajono savivaldybės administracijos direktoriaus 2021 m. rugpjūčio 27 d. įsakymo Nr. A27(1)-2116 „Dėl testavimo COVID-19 ligai (koronaviruso infekcijai) įtarti ar diagnozuoti organizavimo Vilniaus rajono savivaldybės teritorijoje veikiančiose ugdymo įstaigose“ pakeitimo